laion/Wikipedia-Exotic huggingface dataset:
დიდი მლაშე ტბა

დიდი მლაშე ტბა (ინგლ. Great Salt Lake) — ტბა აშშ-ში. მდებარეობს ამერიკის შეერთებული შტატების აღმოსავლეთ ნაწილში იუტას შტატში, ეს არის ყველაზე მლაშე ტბა, მთელს დასავლეთ ნახევარსფეროში, მსოფლიოში არსებულ მლაშე ტბებს შორის მეოთხე ადგილი უკავია, ხოლო დედამიწაზე არსებულ ტბებს შორის 37-ე ადგილს იკავებს. მიუხედავად ამისა მისი ფართობი სისტემატურად იცვლება. მაგალითად 1963 წლისათვის ტბის ფართობი შეადგენდა 2,460 კმ², 1987 წლისათვის ზედაპირის ფართობი კი 8,500 კმ² იყო. ტბაში რამდენიმე მნიშვნელოვანი მდინარე ჩაედინება, მათგან აღსანიშნავია ჯორდანი, ვებერი და ბერი. ტბის სიახლოვეს ყოველწლიუარდ მოიპოვებენ 1.1 მილიონ ტონა მარილს. ამ ადგილს აგრეთვე უწოდებენ ამერიკულ „მკვდარ ზღვასაც“. ტბაში არის რამდენიმე მნიშვნელოვანი და დიდი კუნძული. ეს ადგილი მდებარეობს დაახლოებით 1,280 მეტრზე ზღვის დონიდან, ტბის სიგრძე დაახლოებით შეადგენს 120 კილომეტრს. საშუალო სიღრმე შეადგენს — 4.5 მეტრს, ყველაზე დაბალი წერტილი კი -15 მეტრია. დიდი მლაშე ტბის დასავლეთ და სამხრეთ ნაწილებში არის მარილის უდაბნოები. ტბა დაახლოებით ხუთ მილიონ ტონა ნატრიუმის ქლორიდს შეიცავს. მიუხედავად აქ არსებული სიმლაშისა, წყალში ზღვის ცხოველთა მცირე რაოდენობა აღმოაჩინეს. ტბა ტურისტებისთვის ერთ-ერთ მიმზიდველ ადგილს წარმოადგენს. ↑ Great Salt Lake. Encyclopedia Britannica Online ↑ Great Salt Lake, Utah. U.S. Geological Survey. ↑ Large Lakes of the World. Factmonster.com. ↑ Great Salt Lake — a lively recreational jewel დაარქივებული 2006-03-21 საიტზე Wayback Machine. . Lynn Arave, Deseret News.
Apple Records

Apple Records — ხმისჩამწერი ლეიბლი, რომელიც 1968 წელს ჩამოყალიბდა. მის სათავეში იყვნენ The Beatles-ის წევრები. მასზე გამოიცემოდა როგორც ამ ჯგუფის, ასევე მერი ჰოპკინის, ჯეიმზ ტეილორის, Badfinger-ის და ბილი პრესტონის ალბომები. ოფიციალური საიტი დისკოგრაფია
E (მრავალმნიშვნელოვანი)

e შეიძლება აღნიშნავდეს: e — ლათინური ასო; e — მათემატიკური მუდმივა.
ფეხბურთის მსოფლიო ჩემპიონატი 2010 ჯგუფი D

მთავარი სტატია: ფეხბურთის მსოფლიო ჩემპიონატი 2010. D ჯგუფში თამაშები 13 ივნისიდან 23 ივნისამდე გაიმართა. ჯგუფი შედგება გერმანიის, ავსტრალიის, სერბეთისა და განის ნაკრებებისგან. D და G ჯგუფები შერაცხული იყო „სიკვდილის ჯგუფებად“. გერმანიისა და ავსტრალიის გზები 1974 წლის მსოფლიო ჩემპიონატზეც გადაიყარა, მაშინ ჯერ კიდევ დასავლეთ გერმანიამ დებიუტანტებს სამი უპასუხო გოლი გაუტანა. (3-0) ჯგუფის გამარჯვებული C ჯგუფის მეორეადგილოსანს დაუპირისპირდა, ხოლო მეორეადგილოსანი C ჯგუფის პირველადგილოსანს. ყველა დრო მოცემულია საქართველოს დროით (UTC+4) ↑ 1.0 1.1 1.2 1.3 1.4 1.5 1.6 1.7 1.8 Referee designations for matches 1-16 (PDF). FIFA.com. Fédération Internationale de Football Association (5 June 2010). დაარქივებულია ორიგინალიდან — 5 ივლისი 2010. ციტირების თარიღი: 5 June 2010. ↑ 2.0 2.1 Tactical Line-up – Group D – Serbia-Ghana (PDF). FIFA.com. Fédération Internationale de Football Association (13 June 2010). დაარქივებულია ორიგინალიდან — 9 ნოემბერი 2012. ციტირების თარიღი: 13 June 2010. ↑ 3.0 3.1 3.2 3.3 Tactical Line-up - Group D - Germany-Australia (PDF). FIFA.com. Fédération Internationale de Football Association (13 June 2010). დაარქივებულია ორიგინალიდან — 5 ივლისი 2010. ციტირების თარიღი: 13 June 2010. ↑ Match Report - Group D - Germany-Australia (PDF). FIFA.com. Fédération Internationale de Football Association (13 June 2010). დაარქივებულია ორიგინალიდან — 4 ივლისი 2010. ციტირების თარიღი: 13 June 2010.
ისიქ-ქოლი

ისიქ-ქოლი (ყირგ. Ысык көл Issık Köl, თურქ. Issık Göl , რუს. Иссык-Куль, ჩინ.: 熱海) — ტბა ჩრდილოეთ ტიან-შანში. იგი არის მსოფლიოში ოცდამესამე ტბა ფართობის მიხედვით, ხოლო მესამე ცენტრალურ აზიაში. ისიქ-ქოლი მოქცეულია ყირგიზეთის მყინვარებსა და მაღალი სიმაღლის მთებს შორის, ამის მიუხედავად ტბა არასოდეს არ იყინება, ყირგიზულ ენაზე ამ ადგილის სახელი „ცხელ ტბას“ ნიშნავს. ტბის სიახლოვეს აღმოჩენილია უძველესი ნასახლარები. ისიქ-ქოლის ტბის სიგრძე შეადგენს 182 კილომეტრს, სიგანე 60 კმ-ს, ფართობი კი 6.236 კვადრატულ კილომეტრს. უდიდესი სიღრმე 668 მ. ტბა მდებარეობს ზღვის დონიდან 1,607 მეტრზე, მისი სიღრმე შეადგენს 668 მეტრს. ტბაში დაახლოებით 150 მდინარე ჩაედინება, მათგან უმნიშვენელოვანესია მდინარე ჩუ. მსოფლიოს უდიდესი ტბების სია ტბების საერთაშორისო კომიტეტი - ისიქ-ქოლი დაარქივებული 2006-05-09 საიტზე Wayback Machine. ↑ Русско-киргизский словарь. Орусча-кыргызча сөздүк. Под ред. Орузбаевой В. О. Редакция Киргизской советской энциклопедии. Фрунзе. 1988 ↑ International Lake Environment Committee Foundation. დაარქივებულია ორიგინალიდან — 2005-09-06. ციტირების თარიღი: 2011-08-28.
ნესტორიანელობა

ნესტორიანელობა — ქრისტიანული ერესი. ნესტორიანული დოქტრინით, ქრისტე მხოლოდ კაცია, რომელშიც სულიწმიდის საშუალებით ჩასახლდა სიტყვა – ღმერთი (ლოგოსი). 431 წელს ეფესოს III მსოფლიო საეკლესიო კრებამ დაგმო ნესტორიანელობა და განკვეთა ამ სწავლების მამამთავარი ნესტორ კონსტანტინოპოლელი ეკლესიიდან. ნესტორიანელობის მთავარი საღვთისმეტყველო პრინციპი იმაში მდგომარეობს, რომ ის ქრისტეს ღმერთკაცური ბუნების სრულ სიმეტრიას აღიარებს: ერთიან ღმერთკაცურ პირში შეურწყმელად შეერთებულია ორი ჰიპოსტასი (ორი ბუნება) ღვთაებრივი და ადამიანური. ქრისტეს ნება ნესტორიანობაში ახასიათებს პირს, და არა ბუნებას (მართლმადიდებლობა და კათოლიციზმი) და არც ჰიპოსტასს (მიაფიზიტობა). ამიტომ ნესტორიანელები აღიარებენ ერთ ღმერთკაცურ ნებას, რთულს, რომელიც შედგება ორი ერთმანეთთან შეთანხმებული ნებისგან (ღვთაებრივი და ადამიანური). და ისევე როგორც მართლმადიდებლობაშია, განასხვავებენ ქრისტეს ორი სახის მოქმედებებს: ადამიანურს (შობა, ტანჯვა, სიკვდილი) და ღვთაებრივს (სასწაულები). ვინაიდან ნესტორიანელობის მიხედვით, მარიამისგან შობა უკავშირდება ქრისტეს მხოლოდ ადამიანურ ჰიპოსტასს, და არა ღვთაებრივ ჰიპოსტასს, ტერმინი „ღვთისმშობელი“ ითვლება არაკორექტულად. ნესტორიანელობის მიხედვით მდინარე იორდანეში ნათლობამდე, ქრისტე იყო მხოლოდ ადამიანი, რომელიც სრულყოფილად ასრულებდა ებრაულ კანონებს, ხოლო ნათლობის შემდეგ მასში შესახლდა სიტყვა-ღმერთი (ლოგოსი). მხოლოდ ამის შემდეგ ქრისტე იძენს ღვთაებრივ ბუნებას და შეუძლია სასწაულმოქმედება და ასრულებს განსხვავებულ მორჩილებას უფლისადმი (ტანჯვა ჯვარზე, სიკვდილი და აღდგომა, სიკვდილზე გამარჯვება). ვიკისაწყობში არის გვერდი თემაზე: ნესტორიანელობა ნ. ასათიანი, ისტორია 11, გვ. 345 – "ბაკურ სულაკაურის გამომცემლობა", თბ., 2009. В. В. Болотов «Лекции по истории древней Церкви». Том 4
ლინკოლნი

საკუთარი სახელი ლინკოლნი შეიძლება აღნიშნავდეს: ლინკოლნი - ქალაქი აშშ-ში ლინკოლნი - ქალაქი დიდ ბრიტანეთში ლინკოლნი, აბრაჰამ - აშშ-ის მე-16 და პირველი რესპუბლიკელი პრეზიდენტი.
სენბერნარი

სენბერნარი (გერმ. bernhardiner) — ძაღლის ჯიში, რომელიც გამოყვანილია შვეიცარიაში შუა საუკუნეებში. სენბერნარები რომის არმიასთან ერთად შვეიცარიაში მოხვედრილი ალპური მასტიფების შთამომავლები არიან. სენბერნარები თავდაპირველად მოკლებალნიანი აგრესიული ცხოველები იყვნენ. რაღაც პერიოდში ისინი თითქმის სრულიად ამოწყდნენ. მაგრამ ჯიში აღდგენილ იქნა, შესაძლოა, ნიუფაუნდლენდის და დოგის მონაწილეობით. ჯიშის სახელწოდება ოფიციალურად 1865 წელს დაადგინეს. ჯერ კიდევ შეიძლება შევიტანოთ ეჭვი იმაში, რომ სენბერნარები დაკავებული იყვნენ ალპებში თოვლის ქვეშ მოყოლილი მოგზაურების გადარჩენით, მაგრამ ამ აზრმა ღრმად გაიდგა ფესვები ადამიანთა გონებაში. ბერნარდელების თავშესაფარში სიმპათიური ძაღლები XVII საუკუნიდან ჰყავდათ - ბერები მათ ტვირთის გადასაზიდად და თოვლში გზის გასაკვლევად იყენებდნენ. დღევანდელი გულკეთილი, ძლიერი და დაკუნთული გიგანტიც კოლოსალური ზომებისაა, რის გამოც მისი ყოლა ყველა სახლში შესაძლებელი არ არის. სენბერნარის ბალანი ხშირია. მისი შეფერილობა შეიძლება იყოს ღია-წითელი, წითელი-თეთრით, ყავისფერი-წითლით. განიერი, ძლიერი კუდი ბოლოსკენ ოდნავ მოღუნულია. მუქი ყავისფერი თვალები მეგობრულად იყურება. სენბერნარი ვერ ეგუება ქალაქის პირობებში ცხოვრებას. ჩვეულებრივ კეთილია ბავშვებთან ურთიერთობისას. კარგად ეგუება ცივ კლიმატს. ვიკისაწყობში არის გვერდი თემაზე: სენბერნარი სენბერნარი დაარქივებული 2014-12-08 საიტზე Wayback Machine. (ინგლისური)
სიდნეის ოპერის თეატრი

სიდნეის ოპერის თეატრი — მუსიკალური თეატრი სიდნეიში, ახალი საუზ-უელსი, ავსტრალია, XX საუკუნის ერთ-ერთი ყველაზე გამორჩეული შენობა და ერთ-ერთი ყველაზე განთქმული საკონცერტო დარბაზი მსოფლიოში. შენობის პროექტი ეკუთვნის დანიელ არქიტექტორ იორნ უტზონს, რომლემაც ამ შენობისთვის 2003 წელს პრიცკერის პრემია მიიღო. შენობა მდებარეობს ბენელონგის პოინტზე სიდნეის ყურეში უზარმაზარ ხიდთან სიახლოვეს და კომპლექსში განუმეორებელ ესთეტიურ შთაბეჭდილებას ქმნის. ბევრისთვის შენობის სფერული ნიჟაროვანი სახურავი ახლომდებარე ყურეში მცურავი აფროსან ფლოტილიას ჰგავს. ტურისტები, რომელთა უმრავლესობას ოპერა საერთოდ ან თითქმის არ აინტერესებს, შენობას აწყდება მხოლოდ მისი ახლოდან ნახვის შანსისთვის. ოპერის თეატრში მდებარეობს ავსტრალიის ეროვნული საოპერო დასი, სიდნეის თეატრალური კომპანია და სიდნეის სიმფონიური ორკესტრი. მისი ადმინისტრაცია ახალი სამხრეთ-უელსის ხელოვნების სამინისტროს დაქვემდებარებაშია. ოპერის თეატრი სიდნეის ხედზე ღამის ხედი ჰარბორ ბრიჯისა და ოპერის სახლის პანორამა ატზონის ორიგინალური დიზაინით გაფორმებული ჰოლი.. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: სიდნეის ოპერის თეატრი ოფიციალური საიტი World heritage listing for Sydney Opera House Photographs of the construction დაარქივებული 2006-08-24 საიტზე Wayback Machine. Competition drawings submitted by Jørn Utzon to the Opera House Committee[მკვდარი ბმული] Wolanski Foundation's annotated list of sources on Sydney Opera House Interview with Utzon, October 1992 დაარქივებული 2002-07-26 საიტზე Wayback Machine. Sydney Opera House
ინდუსების ღმერთები

ინდუსებს დაახლოებით 33 მილიონი ღმერთი ჰყავთ. მათი უმრავლესობა მრავალთავიანი და მრავალხელიანია. აქედან, სამი უმთავრესი ღვთაებაა: ბრაჰმა — თითოეული კოსმოსური ციკლის დასაწყისში სამყაროს შემოქმედი; ვიშნუ — სამყაროს დამცველი; შივა — სამყაროს დამანგრეველი. „მსოფლიოს დიდი ატლასი“, გამომცემლობა პალიტრა 2009, თბილისი, გვ. 121.
ფეხბურთის მსოფლიო ჩემპიონატი 2010 ჯგუფი G

მთავარი სტატია: ფეხბურთის მსოფლიო ჩემპიონატი 2010. G ჯგუფში თამაშები 15 ივნისიდან 25 ივნისამდე გაიმართება. ჯგუფი შედგება ბრაზილიის, ჩრდილოეთ კორეის, კოტ-დ’ივუარისა და პორტუგალიის ნაკრებებისგან. G და D ჯგუფები შერაცხულია „სიკვდილის ჯგუფებად“. პორტუგალიისა და ბრაზილიის გუნდები 1966 წლის მსოფლიო ჩემპიონატზეც ერთ ჯგუფში იყვნენ. დაამარცხეს რა ანგარიშით 3-1, პორტუგალიელებმა ჯგუფში ჩატოვეს მოქმედი ჩემპიონები. მეოთხედფინალში მათ დაამარცხეს ჩრდილოეთ კორეის ნაკრები (G ჯგუფის კიდევ ერთი ბინადარი) 5-3, აგებდნენ რა 0-3 თამაშის დაწყებიდან 25 წუთის შემდეგ. ჯგუფში გამარჯვებული დაუპირისპირდა H ჯგუფის მეორეადგილოსანს, ხოლო მეორეადგილოსანი H ჯგუფის გამარჯვებულს ყველა დრო მოცემულია საქართველოს დროით (UTC+4) ↑ 1.00 1.01 1.02 1.03 1.04 1.05 1.06 1.07 1.08 1.09 Referee designations for matches 1-16 (PDF). FIFA.com. Fédération Internationale de Football Association (5 June 2010). დაარქივებულია ორიგინალიდან — 5 ივლისი 2010. ციტირების თარიღი: 5 June 2010.
სილვერიუსი

სილვერიუსი (ლათ. Silverius PP.; დ. უცნობია — გ. 2 დეკემბერი, 537) — რომის პაპი 536–537 წლებში. აღმოჩნდა იტალიაში ბიზანტიელების და ბარბაროსების პოლიტიკური დაპირისპირების ცენტრში. ბრალად დაედო ოსტგუთების მეფესთან კავშირი, ხალხის ნებით იმპერატორმა გადაასახლა მცირე აზიაში. Louise Ropes Loomis, The Book of Popes ("Liber Pontificalis"). Merchantville, NJ: Evolution Publishing. ISBN 1-889758-86-8 (Reprint of the 1916 edition. English translation with scholarly footnotes, and illustrations). Claire Sotinel: Silverio, in: Enciclopedia dei Papi. 2000 პაპი სილვერიუსი ვიკისაწყობში არის გვერდი თემაზე: სილვერიუსი
ვიგილიუსი

ვიგილიუსი (ლათ. Vigilius PP.; დ. უცნობია — გ. 7 ივნისი, 555) — რომის პაპი 537–555 წლებში. წარმოშობით რომის არისტოკრატიული გვარიდან იყო. სარდალმა ველიზარიუსმა სილვერიუსის სიცოცხლეშივე დასვა პაპის ტახტზე. როდესაც ოსტგუთების მეფე ტოტილა რომში შევიდა აპი სიცილიაში გაიქცა (546), შემდეგ ბიზანტიაში იმალებოდა მთელი 10 წელი, მიუხედავად იმისა რომ ველიზარიუსმა რომი ერთ წელიწადში დაიბრუნა. Louise Ropes Loomis, The Book of Popes (Liber Pontificalis). Merchantville, NJ: Evolution Publishing. ISBN 1-889758-86-8
ალექსანდრე VI (პაპი)

ალექსანდრე VI (ლათ. alexander PP.; ერისკაცობაში როდრიგო დე ბორჯია (ბორხა) Roderic Llançol i de Borja, იტალ. Rodrigo Borgia; დ. 1 იანვარი, 1431, ხატივა, ვალენსიის მახლობლად, ესპანეთი — გ. 18 აგვისტო, 1503, რომი) — რომის პაპი 1492–1503 წლებში. როდრიგო დე ბორჯია (დაბადებით როდერიკ ლანკოლი) დაიბადა ხატივაში, ვალენსია. მისი მშობლები იყვნენ ხორხე ლანკოლ დე ბორხა (გარდაიცვალა 24 მარტი, 1437) და მისი მეუღლე და ნათესავი ისაბელ დე ბორხა (გარდაიცვალა 19 ოქტომბერი, 1468). წარმოშობით ესპანელი. იშვილა და დააწინაურა ბიძამ, პაპმა კალიქსტუს III-მ. ალექსანდრე VI ცნობილი იყო თავისი გარყვნილობით, სიხარბითა და ნეპოტიზმით. შუა იტალიაში ძლიერი სახელმწიფო — ბორიჯების საოჯახო სამფლობელო რომ შეექმნა, იგი მხარს უჭერდა თავის შვილს ჩეზარე ბორიჯას, რომელიც სპობდა და ავიწროებდა ფეოდალურ მმართველებს რომანიაში. ალექსანდრე VI ვაჭრობდა თანამდებობებით, კრეფდა ჯვაროსნულ მეათედს, ახდენდა შეძლებულთა ქონების კონფისკაციას, რამაც დიდი შემოსავალი მისცა. იტალიის ომების (1494–1559) დროს ალექსანდრე VI ძლიერ სახელმწიფოთა შორის ლავირების პოლიტიკას ადგა. პოლიტიკურ მოწინააღმდეგებს იგი ხანჯლითა და საწამლავით უსწორდებოდა. 1497 წელს შერისხა, შემდეგ კი სიკვდილით დაასჯევინა მის წინააღმდეგ მებრძოლი სავონაროლა. ალექსანდრე VI ყურადღებას უთმობდა მისიონერების მოღვაწეობას. 1493 წლის 18 აპრილის სიგელით მან თბილისის ეპისკოპოსად დაამტკიცა ფრანცისკელი ალბერტო ენჯელი. ესპანელი პაპების სია Инфессура Ц., Бурхард И., Дневники, пер. с лат., М., 1939 თამარაშვილი მ., ისტორია კათოლიკობის ქართველთა შორის…, ტფ., 1902, თ. 2, გვ. 48-49, 590–591; Pepe G., La politica dei Borgia, Napoli, 1946 ქართული საბჭოთა ენციკლოპედია, ტ. 1, თბ., 1975. — გვ. 291.
ჰონორიუს I

ჰონორიუს I, ონორე I (ლათ. Honorius PP. I; დ. უცნობია — გ. 12 ოქტომბერი, 638) — რომის პაპი 625–638 წლებში. წარჩინებული გვარის წარმომადგენელი. დაიბადა კამპანიაში, იტალია. გააფართოვა და გააძლიერა ქრისტიანული მისიონი ინგლისში. კათოლიკეებსა და მონოთელიტებს შორის ქრისტეს ორბუნებოვნების შესახებ კამათში მომრიგებლის როლში გამოდიოდა და ამიტომ უსამართლოდ დასწამეს ცილი მონოთელიტობაში და კონსტანტინოპოლის მესამე საეკლესიო კრებამ ერეტიკოსად გამოაცხადა. ქართული საბჭოთა ენციკლოპედია, ტ. 11, თბ., 1987. — გვ. 688.
პელაგიუს II

პელაგიუს II (ლათ. Pelagius PP. II; დ. უცნობია — გ. 7 თებერვალი, 590) — რომის პაპი 579–590 წლებში. პელაგიუს II დაიბადა რომში. ლანგობარდების მიერ რომის ალყის დროს პაპად აირჩიეს ბიზანტიის იმპერატორის თანხმობის გარეშე. ეძებდა მხარდაჭერას ლანგობარდების წინააღმდეგ ბიზანტიელებთან და ფრანკებთან. ააგო სან-ლორენცო-ფუორი-ლე-მურის მონასტერი. გარდაიცვალა შავი ჭირისაგან. Duffy, Eamon. Saints and Sinners: A History of the Popes, Yale University Press, 2001. pp 62–63. ISBN 0300091656 Maxwell-Stuart, P. G. Chronicle of the Popes: The Reign-by-Reign Record of the Papacy from St. Peter to the Present, Thames & Hudson, 2002, p. 47. ISBN 0500017980.
კალიქსტუს III

კალიქსტუს III (ლათ. Callistus PP.; ერისკაცობაში ალფონსო დე ბორჯია (ბორხა); დ. 31 დეკემბერი, 1378 — გ. 6 აგვისტო, 1458) — ესპანელი რომის პაპი 1455–1458 წლებში. ალფონსო დე ბორჯია (ბორხა) დაიბადა ლა-ტორეტაში, ვალენსია. იგი გახდა კარდინალი პაპი ევგენიუს IV-ის (1431-1447) დროს. ესპანელი პაპების სია
მსოფლიოს დროშა

მსოფლიოს დროშა — ოფიციალური დროშა მთელ მსოფლიოში. დამზადებულია ცნობიერების ამაღლებისთვის. იგი შეიქმნა 1988 წელს, დროშის ცენტრში გამოსახულია მსოფლიოს რუკა (კონტური), მის გარშემო კი 216 ქვეყნის, გაეროს და დამოკიდებული ტერიტორიების დროშები. დროშის ახალი ვერსია 2006 წელს შეიქმნა. ევროპის დროშები აზიის დროშები სამხრეთ ამერიკის დროშები ჩრდილოეთ ამერიკის დროშები აფრიკის დროშები ოკეანეთის დროშები
პელაგიუს I

პელაგიუს I (ლათ. Pelagius PP. I; დ. უცნობია — გ. 4 მარტი, 561) — რომის პაპი 556–561 წლებში. პაპად აირჩიეს ბიზანტიის იმპერატორ იუსტინიანე I-ის ბრძანებით. ასრულებდა შუამავლის როლს რომის, ბიზანტიისა და გერმანულ სამეფოებს შორის. პაპად არჩევის შემდეგ მას დაუპირისპირდა სამღვდელოების დიდი ნაწილი, რომლებიც თვლიდნენ, რომ იგი მონაწილეობდა პაპ ვიგილიუსის გარდაცვალებაში. ამის საპასუხოდ პელაგიუსმა მოაწყო საზეიმო მსვლელობა წმინდა პეტრეს ტაძართან, სადაც დაიფიცა, რომ იგი უდანაშაულოა. Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books. ვიკისაწყობში არის გვერდი თემაზე: პელაგიუს I
ბენედიქტე I

ბენედიქტე I (ლათ. Benedictus PP. I; დ. უცნობია — გ. 30 ივლისი, 579) — რომის პაპი 575–579 წლებში. წარმოშობით ბერძენი. პაპად დანიშნა ბიზანტიის იმპერატორმა წინამორბედი პაპის იოანე III-ის გარდაცვალებიდან ერთი წლის შემდეგ. გარდაიცვალა პაპობის მეოთხე წელს, დაკრძალულია წმინდა პეტრეს ტაძარში. ენციკლოპედია „ბრიტანიკა“
საბინიანე

საბინიანე (ლათ. Sabinianus PP.; დ. უცნობია — გ. 22 თებერვალი, 606) — რომის პაპი 604–606 წლებში. დაიბადა იტალიაში. გარკვეული პერიოდის მანძილზე წარმოადგენდა წმინდა საყდარს კონსტანტინოპოლში. იგი ითვლება ზარების რეკვისა და ზიარების დამფუძნებლად. Duffy, Eamon. Saints and Sinners: A History of the Popes, Yale University Press, 2001, p. 72–73.ISBN 0-300-09165-6 Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.
ბონიფაციუს III

ბონიფაციუს III (ლათ. Bonifatius PP. III; ერისკაცობაში ბონიფაჩო კატოდიოჩი; დ. უცნობია — გ. 12 ნოემბერი, 607) — რომის პაპი 607 წლის 19 თებერვლიდან 12 ნოემბრამდე. დაიბადა რომში. გარკვეული პერიოდის მანძილზე იმყოფებოდა კონსტანტინოპოლში. სადაც იგი იყო იმპერატორ ფოკას მრჩეველი. მოაწესრიგა პაპის არჩევის წესი. აკრძალა პაპის არცევა წინა პაპის სიცოცხლეში და დააწესა პაპის არჩევა მისი გარდაცვალებიდან 3 დღის განმავლობაში. ენციკლოპედია „ბრიტანიკა“ ბერძენი პაპების სია
IRB-ის ერთა თასი 2010

IRB-ის ერთა თასი 2010 არის რიგით მეხუთე საერთაშორისო ტურნირი რაგბიში. წინა წლის გამარჯვებულია შოტლანდია A. Fixtures/Results დაარქივებული 2012-06-25 საიტზე Wayback Machine. Standings დაარქივებული 2012-06-25 საიტზე Wayback Machine.
Anesthetize (ვიდეო)

Anesthetize — ბრიტანული პროგრესული როკ-ჯგუფ Porcupine Tree-ს ვიდეო, გამოცემული 2010 წელს. იგი ჩაწერილია ჯგუფის 2008 წლის ტურნეს დროს, ნიდერლანდებში. ჩანაწერი DVD, CD და Blu-Ray დისკებზე გამოიცა. ფილმის რეჟისორია ლასე ჰოილი, ხოლო პროდიუსერი - სტივენ უილსონი. Intro Fear of a Blank Planet (ალბომიდან Fear of a Blank Planet) My Ashes (ალბომიდან Fear of a Blank Planet) Anesthetize (ალბომიდან Fear of a Blank Planet) Sentimental (ალბომიდან Fear of a Blank Planet) Way Out of Here (ალბომიდან Fear of a Blank Planet) Sleep Together (ალბომიდან Fear of a Blank Planet) What Happens Now? (ალბომიდან Nil Recurring) Normal (ალბომიდან Nil Recurring) Dark Matter (ალბომიდან Signify) Drown With Me (b-გვერდი ალბომიდან In Absentia) Cheating the Polygraph (ალბომიდან Nil Recurring) Half-Light ( b-გვერდი ალბომიდან Deadwing) Sever (ალბომიდან Signify) Wedding Nails (ალბომიდან In Absentia) Strip the Soul / .3 (ალბომიდან In Absentia) The Sleep of No Dreaming (ალბომიდან Signify) Halo (ალბომიდან Deadwing) Outro Way Out of Here (რეჟისორი - ლასე ჰოილი) My Ashes (რეჟისორი - ლასე ჰოილი) Wedding Nails (რეჟისორი - ლასე ჰოილი) Strip the Soul / .3 (რეჟისორი - ლასე ჰოილი) Nil Recurring (რეჟისორი - ლასე ჰოილი) სტივენ უილსონი – ვოკალი, კლავიშები, გიტარა რიჩარდ ბარბიერი - კლავიშებიანი საკრავები კოლინ ედვინი - ბასი გევინ ჰარისონი - დასარტყმელი საკრავები ჯონ უესლი - გიტარა, ვოკალი დისკის ოფიციალური საიტი დაარქივებული 2010-04-01 საიტზე Wayback Machine.
სეზარია ევორა

სეზარია ევორა (პორტ. Cesária Évora; დ. 27 აგვისტო, 1941, მინდელო, კაბო-ვერდე — გ. 17 დეკემბერი, 2011, სან-ვისენტე, კაბო-ვერდე) — განთქმული ფოლკლორული მომღერალი სან-ვისენტედან, კაბო-ვერდე. საყოველთაოდ ცნობილია, როგორც „ფეხშიშველა დივა“ მისი სცენაზე ფეხშიშველა გამოჩენის ჩვევის გამო, რითაც ის საკუთარი ქვეყნის უსახლკარო და ღარიბ ქალებსა და ბავშვებს თანაუგრძნობდა. სეზარიას მოიხსენიებენ, როგორც მორნას დედოფალს — სოულის სტილის ჟანრი (პორტუგალიური ფადოს ნაირსახეობა), რომელსაც კრეოლ-პორტუგალიურად მღერიან. საკუთარ სენტიმენტალურ ფოლკლორულ ჰანგებს, რომელიც ლოდინითა და წუხილითაა აღსავსე, სეზარია ახამებს აკუსტიკური გიტარის, კავაქინიოს, ვიოლიონოს, ფორტეპიანოს, აკორდეონისა და კლარნეტის ხმოვანებას. ევორას კაბო-ვერდული ბლუზი ხშირად ამ ქვეყნის ხანგრძლივი და მწვავე იზოლაციისა და მონათა ვაჭრობის სიმწარეს ასახავს, ისევე როგორც ემიგრაციას — თითქმის ორი-მესამედი კაბო-ვერდელთა საზღვარგარეთ ცხოვრობს. ევორას ხმა, მომართული მელანქოლიური ინსტრუმენტია, რომელიც ხაზს უსვამს მის ემოციურ ლირიკას გარკვეულ სიტყვებსა თუ ფრაზებზე აქცენტირებით, რაც მის აუდიენციაზე, რომელსაც მისი ენა შესაძლოა საერთოდ არ ესმოდეს, მომნუსხველ ეფექტს ახდენს. 2004 წელს ევორამ გრემის ჯილდო მიიღო საუკეთესო თანამედროვე მსოფლიო მუსიკის ალბომისთვის. 2011 წლის 17 დეკემბერს, ავადმყოფობის შემდეგ კაბო-ვერდეში, თავის მშობლიურ სან-ვისენტში გარდაიცვალა 70 წლის ასაკში. La Diva Aux Pieds Nus (1988) Distino di Belita (1990) Mar Azul (1991) Miss Perfumado (1992) Cesária (1995) Cabo Verde (1997) Café Atlantico (1999) São Vicente di Longe (2001) Voz d'Amor (2003) Rogamar (2006) Nha Sentimento (2009) Sodade - Les Plus Belles Mornas de Cesária (კრებული, 1994) Club Sodade (რემიქსები, 1996) Live à l'Olympia (საკონცერტო ალბომი, 1996) Colors of the World (1997) Live Lugano July 1997 (საკონცერტო ალბომი, 1997) Best Of' (კრებული, 1998) Anthology (კრებული, 2002) Anthologie - Mornas & Coladeras (ალბომის Anthology 2 დისკიანი ვერსია 2004) Live d'Amor (DVD, 2004) Un Geste Pour Haiti" ოფიციალური საიტი ინფორმაცია სეზარიაზე (ფრანგული) მომღერალი სეზარია ევორა 70 წლის ასაკში გარდაიცვალა —BBC Cesária Évora discography at Discogs Representative company of Cesária Évora in Greece and Cyprus Complete discography with tracks, some real audio files and lyrics Unofficial French-language site The International Country of Cesária Évora დაარქივებული 2009-02-11 საიტზე Wayback Machine. bio დაარქივებული 2009-06-18 საიტზე Wayback Machine. Boston Globe article ↑ Find a Grave — 1996. <a href="https://wikidata.org/wiki/Track:Q63056"></a> ↑ სეზარია ევორა 70 წლის ასაკში გარდაიცვალა. ghn.ge (2011-12-17). დაარქივებულია ორიგინალიდან — 2012-02-02. ციტირების თარიღი: 4 ოქტომბერი, 2020.
პაპის ოლქი

პაპის ოლქი - წმ. პეტრეს მამული (ლათ. Patrimonium sancti Petri), პაპის სახელმწიფო (იტალ. Stato Pontifiko), საეკლესიო სახელმწიფო — რომის პაპების გამგებლობაში მყოფი თეოკრატიული სახელმწიფო (756-1870) იტალიაში, დედაქალაქი რომი. მის საფუძველს წარმოადგენს სტეფანე II-თვის პიპინ მოკლეს მიერ 756 წელს ბოძებული ლანგობარდებისათვის ჩამორთმეული ყოფილი ბიზანტიის მიწები: რომის ოლქი, ყოფილი რავენის საეგზარქოსო და პენტაპოლისი. თავდაპირველად პაპის ოლქი კაროლინგების იმპერიაში შედიოდა. 962 წლიდან კი „საღვთო რომის იმპერიაში“. X საუკუნეში და XI საუკუნის პირველ ნახევარში პაპებს ექვემდებარებოდა, არსებითად, მხოლოდ რომი და მისი ოლქი. ინოკენტი III-ის (1198-1216) დროს პაპის ოლქი ფაქტობრივად დამოუკიდებელი იყო, ხოლო 1274 წელს იმპერატორ რუდოლფ I ჰაბსბურგმა სუვერენულ სახელმწიფოდ ცნო იგი. ინვესტიტურისათვის ბრძოლის ხანაში (1074-1122) პაპის ძალაუფლება განმტკიცდა. პაპის ოლქი ეკონომიკურად იტალიის ერთ-ერთი ყველაზე ჩამორჩენილი რაიონი იყო. ე. წ. ავინიონის ტყვეობის დროს პაპის ავტორიტეტი ევროპის ქვეყნებშიც დაეცა, 1347 წელს პაპის ოლქში იყო სახელმწიფო ხელისუფლების დამყარების ცდა კოლა დი რიენცოს ხელმძღვანელობით. 1377 წლისთვის პაპებს შერჩათ მხოლოდ ორი ქალაქი - რომი და რიმინი. იტალიური ომების (1494-1559) დროს პაპები ცდილობდნენ დიდ სახელმწიფოებთან მოქნილი პოლიტიკით იტალიაში მიწების შეძენას. XVI-XVIII სს-ში პაპის ოლქში აბსოლუტური რეჟიმი მყარდება, ამავე დროს ძლიერდება ნეპოტიზმი. პაპის ოლქი ძალიან დაკნინდა „ესპანური მემკვიდრეობისათვის“ და საფრანგეთის რევოლუციური ომების დროს. პაპის ოლქში დაარსდა რომის რესპუბლიკა 1798-1799 წლებში. პაპის ოლქის დიდი ნაწილი 1809 წელს შეუერთეს საფრანგეთის იმპერიას, ვენის კონგრესის შედეგად პაპის ოლქი აღდგენილ იქნა ძველ საზღვრებში (გარდა ავინიონის, ვენსენისა და სხვ.). 1848-1849 წლებში პაპის ოლქი იქცა იტალიის ბურჟ. რევოლუციის ერთ-ერთ მთავარ ცენტრად. დაემხო პაპის ხელისუფლება და რომში გამოცხადდა რესპუბლიკა (1849 წლის 9 თებერვალს). საფრანგეთისა და ავსტრიის ჯარების მიერ რესპუბლიკის დამხობის შემდეგ პაპის ოლქში აღდგენილ იქნა თეოკრატიული მმართველობა და 1850 წლის 12 აპრილს პაპი პიუს IX რომში დაბრუნდა. 1859-60 წლებში იტალიის რევულუციის დროს პაპის ოლქი სარდინიის სამეფოს შემადგენლობაში შევიდა. პაპი იძულებული გახდა დაკმაყოფილებულიყო მხოლოდ რომით, რომელსაც ეროვნული ძალებისგან იცავდა საფრანგეთის არმია. 1870 წლის 11 სექტემბერს რომის ტერიტორიაზე შეიჭრა იტალიის არმია, რომელიც 20 სექტემბერს დაეუფლა ქალაქს. პლებისციტის შედეგად (2 ოქტომბერს) რომი შეუერთდა იტალიის სამეფოს (1870 წლის 9 ოქტომბერს) და გამოცხადდა იტალიის დედაქალაქად. პიუს IX ჩაიკეტა ვატიკანში და გამოაცხადა თავი „ვატიკანის ტყვედ“. პაპ პიუს XI-სა და მუსოლინის შორის დადებული ლატერანის ხელშეკრულებით (1929 წლის 11 თებერვალი) იტალიის მთავრობამ ქალაქი ვატიკანი ცნო სუვერენულ სახელმწიფოდ. ქართული საბჭოთა ენციკლოპედია, ტ. 7, თბ., 1984. — გვ. 669.
იტალიის მორაგბეთა ეროვნული ა ნაკრები

იტალიის მორაგბეთა ეროვნული ა ნაკრები არის იტალიის რაგბის მეორე ეროვნული ნაკრები. ის ყოველწლიურად მონაწილეობს IRB-ის ერთა თასის გათამაშებაში.